  Туспуктэм: Руслан Нуриахметов Майя Бывальцева Удмуртиын пуэдлэсь прививка пуктыны толсур пумозь луэ на. Туннэ нуналлы грипплэсь вакцинациез 806 сюрслэсь трос адями ортчиз, со пӧлын 196 сюрс нылпиос, ивортӥз элькунысь тазалыкез утёнъя министерстволэн пресс-службаез ивортӥз. « Та дырлы пуэдлэсь прививка 53,5 процентэз шаерамы улӥсьёс пуктӥзы. Со туж умой, но элькунын иммунной прослойка кылдытэмын шуыса вераны ум быгатӥське. Али Удмуртиысь эмъюртъёсын 8 сюрс пала доза вакцина вань на, кин привика пуктыны ӧз на вутты, толсур пумозь лэсьтыны быгато » Марина Петренко, Удмуртиысь тазалыкез утёнъя министрлэн воштӥсез Ватсалом,эмчиос верамъя, туэ Россиын пуэдлэн А (H1N1) штаммез паськыт вӧлме. Со 2009-тӥ арын тодмо луиз. Штамм ӝог аляменыз висъяське. Висён секытэн ортче но трос шугомонъёс (осложнениос) кельтэ. Висисьёслэн лыдзы тужгес трос толшорлэн дасэтӥ нуналъёсыз котыр луоз шуыса чаклало Тодэ вайытом, Кылем арня ӵоже Удмуртиын 15 сюрс 719 адями паласькись лек вирус инфекциосын черлаз, азьвыл арняен ӵошатыса, со 8,6 процентлы тросгес. 54 учырын пуэдэз шараязы. Прививка улон интыя поликлиникаын яке Ижкарысь Мер тазаылкъя элькун центрын (Октябрьлы 50 ар площадь, 21) пуктыны луэ. Тегъёс: Удмуртия пуэд прививка Тазалык  